# Beaver

### De Viquipèdia

Els Beaver o tsattine són una tribu na-dené, el nom de la qual volia dir “poble del castor”, o bé Dunne-za (poble autèntic), raó per la qual foren anomenats en anglès Beavers. Vivien als marges muntanyencs del Nord d’Alberta (Canadà).

## [edita] Demografia

El 1889 els calcularen en 800, però en 700 el 1906. El 1980 eren uns 600 individus, dels quals 500 parlaven la seva llengua. Segons l’EB, el 1970 eren 800.El 2000 eren 2.847 al Canadà i eren dividits en diverses reserves:

- A Alberta, Boyer River (755 h), Heart Lake (275 h) i Horse lake (794 h).
- A Colúmbia Britànica, Blueberry River (385 h), Doig River (239 h), Halfway River (221 h) i West Moberly (178 h)

## [edita] Costums

Es dividien en nombroses bandes independents i nòmades, cadascuna amb llur propi territori de cacera. Caçaven caribús, daines, castors i bisons. A l’hivern vivien en tipis coberts de pells dels animals que caçaven, i a l’estiu en tipis coberts d’estopes o sota tauladells, i també es desplaçaven d’un indret a un altre en canoes de fusta. Hom sap poc de llur religió ni de llurs cerimònies. Només sembla que creien en un guardià dels esperits, i en un “mes enllà” inconcret.

## [edita] Història

Cap el 1650 formaven un sol poble ams els sarsi. Arribaren al seu territori en el segle XVIII empentats pels cree, i s’establiren al riu Peace, on encara viuen ara. el 1789 els va visitar Mackenzie, qui va afirmar que parlaven la mateixa llengua que els chippewyan. El 1858 es traslladaren vora els rius Peae i Vermilion al llac Athabasca. No van signar cap tractat amb el govern canadenc fins el 1974, quan es van establir les diverses reserves.

## [edita] Enllaços

- Mapa dels Indis de la Costa Noroest (inclosos els Dunneza o Beaver)

## [edita] Bibliografia

- Cook, Eung-Do; & Rice, Keren (Eds.). (1989). Athapaskan linguistics: Current perspectives on a language family. Trends in linguistics, State of-the-art reports (No. 15). Berlin: Mouton de Gruyter. ISBN 0-8992-5282-6.
- Story, Gillian. (1989). Problems of phonemic representation in Beaver. In E.-D. Cook & K. Rice (Eds.), Athapaskan linguistics: Current perspectives on a language family (pp. 63-98). Berlin: Mouton de Gruyter.

Obtingut de "http://ca.wikipedia.org../../../b/e/a/Beaver.html"

Categoria: Grups na-dené

##### Views

- Article
- Discussió
- Revisió actual

##### Cerca

##### En altres llengües

- English
- Español